Berlingske Tidende, 1830-07-02
Udenlandske Efterretninger. Kolding, den 26de Juni 1830. "Med kjærlig Længsel saae vi den Dag imøde, paa hvilken vi skulle nyde den Glæde at see den kjærlige Landsfader, vor elskede Konge, med den elskelige Prinds, Hs. Kgl. Høihed Prinds Frederik Carl Christian iblandt os. Efterat være modtaget paa Amtets Grændse af Overøvrigheden indtraf Hs. Majestæt og Hs. Kgl. Høihed hertil Byen i Gaar Eftermiddags Kl. 3 under Ledsagelse af Byens ridende Borger=Chor, et Detaschement af det Holsteenske Landseneer=Regiment og sammes respective Officeercorps. Under Jndkiørselen til Byen, hvor en med Blomster og Grønt smagfuld udziret Æresport var opreist, modtoges Majestæten af Byens eligerede Borgere og under Folkets Jubel og Hurraraab samt Klokkernes Ringning og Kanonernes Torden passerede Hs. Majestæt festlig pyntede Gader samt Torvet, hvor Borgervæbningen paraderede, til Justitsraad Borgmester Estrup's Gaard, hvor det behagede Allerhøistsamme at stige af. Efterat en talrig Forsamling af civile og geistlige og militaire Embedsmænd saavel fra Byen og Omegnen, som fra Fyen og Slesvig var bleven indladt til Cour, behagede Hs. Majestæt at holde Middagstaffel, hvorefter Allerhøistsamme allernaadigst inspicerede Brandcorpset, Raadstuen, Arresterne, Kirken, Latinskolen, hvor en af Rector Fibiger i det græske Sprog affattet og paa dansk oversat Cantate blev afsjungen, Borgerskolen, og dens Elevers gymnastiske Øvelser, Hospitalet, det militaire Sygehuus, Coldinghuus Slots Ruiner, Garnisonens Stalde og Ridehuus, Fattighuset og Weile Amts Sygehuus. Overalt modtog Folket Beviser paa den elskede Landsfaders utrættelige Omsorg og kjærlige Omhu for enhver gavnlig Indretning. Da Majestæter var kommen tilbage, lod han sig forelægge Amtets Embedsmænds Protocoller, hvorefter Allerhøistsamme til Kl. 9 1/2 gav Audients. Derefter tolkede Folket sine glade Følelser ved en af Overlærer, Blache i den Anledning affattet Sang, der under Ledsagelse af det Fyenske Infanterie=Regiments Musik Chor blev afsjungen uden for Hs. Majestæts Gaard, og endtes med et mange Gange gjentaget "Længe leve vor elskede Konge." Under Sangen viste Hs. Majestæt det talrig forsamlede Folk den Naade at træde hen for Vinduet, hvor Faderen bevidnede sine Børn sin Tilfredshed med deres ligesaa hjærtelige som velgrundede Fryd og Hengivenhed. Jndtil Morgenstunden var hele Byen illumineret og mange Stæder prydede med smagfulde Transparenter. I Dag Morges Kl. 4 1/2 indfandt Embedsmændene sig atter til Afskeds=Cour hos Hs. Majestæt, hvorefter Allerhøistsamme under Borgervæbningens Parade og Folkets Afskedshilsen begav sig igjennem den ved Klosterporten opreiste Æresport til den i Anledning af Hs. Majestæts Afreise efter Amtets Foranstaltning byggede og festlig smykkede Broe, ved hvis yderste Ende en smagfuld Æresport var opreist ; derfra førtes Allerhøistsamme i sin egen Chalup ud til det Kongelige Dampskib Kiel, der tvende Dage forud var kommen hertil for at bringe Hs. Majestæt tilbagetil Hovedstaden. En talrig Forsamling ledsagede Hs. Majestæt i Baade til Dampskibet, og under Henseilingen blev der fra de paa Rheden liggende festlig smykkede Skibe givet flere Sulutter, med det inderlige Ønske: Gud velsigne Kongen, Gud bevare Kongen længe for hans troe og hengivne Undersaatter, forlød Folket først Strandbredden, da Dampskibet var ude af Sigte."